PATVIRTINTA:

2020-05-12 VšĮ Rokiškio psichiatrijos ligoninės direktoriaus įsakymu Nr. 29

PRIĖMIMO IR BENDROSIOS PSICHIATRIJOS SKYRIAUS VIDAUS TVARKOS TAISYKLĖS Nr.

# I. BENDROJI DALIS

 1. VŠĮ Rokiškio psichiatrijos ligoninės (toliau – ligoninė) priėmimo ir bendrosios psichiatrijos skyriaus (toliau skyriaus) vidaus tvarkos taisyklės (toliau taisyklės) sudarytos vadovaujantis LR įstatymais ir poįstatyminiais aktais, ligoninės vidaus tvarkos taisyklėmis. Taisyklės reglamentuoja skyriaus personalo, pacientų teises ir pareigas bei elgesio normas.

2. Taisyklės, jų pakeitimai ir papildymai įsigalioja jas patvirtinus direktoriui. Visas skyriaus personalas ir pacientai privalo laikytis šių taisyklių. Klausimus, susijusius su taisyklių pažeidimu, sprendžia skyriaus vedėjas.

3. Taisyklėse vartojamos sąvokos:

3.1.**Psichikos liga** – gydytojo diagnozuotas, psichiatro patvirtintas susirgimas, pagal galiojančią ligų klasifikaciją, priskiriamas psichikos ligoms. Psichikos liga negali būti diagnozuojama remiantis politiniais, religiniais, rasiniais motyvais.

3.2.**Pacientas** – psichikos ligonis ar kitas asmuo, kuris naudojasi psichikos sveikatos priežiūra.

3.3.**Paciento atstovas** (atstovas) – atstovas pagal įstatymą, vadovaujantis Civilinio kodekso 6.744 straipsniu, ar atstovas pagal pavedimą. Atstovą pagal pavedimą pasirenka pacientas. Atstovo pagal pavedimą įgaliojimai turi būti įforminti Civilinio kodekso nustatyta tvarka.

3.4.**Psichiatras** – gydytojas, pagal LR teisės aktus turintis teisę praktikuoti psichiatrijoje.

 3.5. **Psichoterapeutas**– asmuo, pagal Lietuvos Respublikos teisės aktus turintis teisę praktikuoti psichoterapijoje.

3.6. **Psichologas**– asmuo, pagal Lietuvos Respublikos teisės aktus turintis teisę teikti psichologijos pagalbą psichikos ligoniams.

3.7. **Socialinis darbuotojas** – specialistas, pagal Lietuvos Respublikos teisės aktus turintis teisę teikti socialines paslaugas. Padedantis asmeniui spręsti savo socialines problemas pagal jų galimybes ir jiems dalyvaujant, nežeidžiant žmogiškojo orumo ir didinant jų atsakomybę, pagrįstą asmens, šeimos ir visuomenės bendradarbiavimo

3.8. **Psichikos sveikatos slaugytojas** – bendrosios praktikos slaugytojas, turintis galiojančią bendrosios slaugos praktikos licenciją ir įgytą psichikos sveikatos slaugos specializaciją ar kvalifikaciją, atliekantis asmens psichikos sveikatos priežiūrą.

3.9. **Psichikos sveikatos priežiūra**– specializuota sveikatos priežiūra, vykdoma pagal Lietuvos Respublikos sveikatos apsaugos ministerijos patvirtintus standartus. Šios priežiūros tikslas – teikti psichiatrijos pagalbą (diagnozuoti, gydyti sutrikusias žmogaus psichikos funkcijas, laiku perspėti psichikos ligų paūmėjimus), padėti žmogui prisitaikyti prie visuomenės gyvenimo ir į jį grįžti.

3.10. **Psichosocialinė reabilitacija –** procesas, kuris suteikia asmenims, turintiems psichikos bei elgesio sutrikimų, galimybę pasiekti optimalų savarankiško funkcionavimo bendruomenėje lygį.

3.11.  **Psichikos sveikata**– natūrali žmogaus asmenybės būsena, kuri turi būti saugoma arba grąžinama sutrikimų bei ligų atvejais. Pagal Pasaulio Sveikatos Organizacijos apibrėžimą psichikos sveikata yra emocinis ir dvasinis atsparumas, kuris leidžia patirti džiaugsmą ir ištverti skausmą, nusivylimą, liūdesį. Tai teigiamas gėrio jausmas, kuriuo remiasi tikėjimas savo bei kitų žmonių orumu ir verte.

3.12. **Apsauga –** tai visuma organizacinių ir inžinierinių technikos priemonių bei apsaugos personalo veiksmų, skirtų įstaigoje gydomų pacientų drausmei bei turto apsaugai užtikrinti.

3.13. **Priežiūra** – tai visuma organizacinių ir techninių priemonių bei apsaugos personalo veiksmų, skirtų įstaigoje gydomų pacientų nuolatinei elgesio kontrolei užtikrinti.

# II. PACIENTŲ HOSPITALIZAVIMO TVARKA

 4. Į priėmimo ir bendrosios psichiatrijos skyrių pacientai hospitalizuojami tokia tvarka:

4.1.Dėl asmens pirminio apžiūrėjimo į ligoninę gali kreiptis pacientas, jo atstovas, artimieji, policija, gydytojas. Dėl hospitalizavimo į skyrių galima kreiptis bet kuriuo paros metu.

4.2 Hospitalizuojamas pacientas privalo turėti:

4.3 Siuntimą stacionariniam gydymui su siunčiančios priežiūros įstaigos antspaudu bei gydytojo parašu ir asmeniniu antspaudu (budinčiam gydytojui nustačius būtinosios pagalbos indikacijas, pacientas gali būti hospitalizuotas ir be siuntimo)

4.4 Asmens dokumentą (pasą ar kitą asmenį identifikuojantį dokumentą).

4.5. Teismo sprendimą dėl veiksnumo apribojimo (jei veiksnumas apribotas)

4.6 Jeigu pacientas neturi siuntimo stacionariniam gydymui, hospitalizuojamas tik esant būtinosios medicinos pagalbos indikacijoms pagal SAM 2018-05-23 įsakymo Nr. V- 598 patvirtinto Būtinosios pagalbos teikimo tvarkos ir masto aprašo 2 priedą.

 5. Pacientas gali būti hospitalizuojamas tik tuo atveju, jei:

5.1. Budintis gydytojas psichiatras, apžiūrėjęs pacientą, įtardamas sunkius asmens psichikos sutrikimus, dėl kurių kyla reali grėsmė paciento ir/ar aplinkinių sveikatai, gyvybei, rekomenduoja jį gydyti ligoninės stacionare. Tai atliekama vadovaujantis SAM 1996-03-07 įsakymo Nr. 133 „Dėl pirminio asmens psichikos būklės tvarkos patvirtinimo“ nuostatomis.

5.2. Pacientas raštu informuojamas apie jo teises skyriuje, hospitalizavimo priežastis ir tikslus, apie teisę palikti skyrių ir šios teisės apribojimus nurodytus 6 punkte.

 6. Asmuo, sergąs sunkia psichikos liga ir atsisakęs hospitalizavimo, gali būti hospitalizuojamas prievarta tik jeigu yra reali grėsmė, kad jis savo veiksmais gali padaryti esminę žalą:

6.1 Savo ar aplinkinių sveikatai, gyvybei.

6.2 Turtui.

7. Tais atvejais, kai nedelsiant reikia atlikti veiksmus būtinus paciento gyvybei išsaugoti, būtinoji pagalba, ne ilgiau kaip 3 darbo dienas, gali būti teikiama ir be paciento sutikimo. Tai atliekama vadovaujantis SAM įsakymu 2019-05-17 Nr.V-587 „Dėl psichikos ir elgesio sutrikimų turinčių pacientų priverstinio hospitalizavimo ir priverstinio gydymo bei priverstinio hospitalizavimo atvejų stebėsenos (monitoringo) tvarkos aprašo II skyriaus nuostatomis.

8. Priverstinai hospitalizuojama ir priverstinai gydomas pacientas įstatymų nustatyta tvarka turi būti informuotas apie savo teises skyriuje.

9. Jeigu stacionarinio gydymo , esant priverstinio hospitalizavimo indikacijoms, atsisako neveiksnus pacientas, sutikimą hospitalizavimui gali duoti globėjas.

Apie antrinės teisinės pagalbos suteikimo galimybes pacientą (globėją) informuoja gydantis gydytojas.

10. Paciento priverstinės hospitalizacijos ir gydymo klausimą sprendžia teismas.

11. Priverstinio hospitalizavimo tvarką reglamentuoja LR Psichikos sveikatos priežiūros įstatymas.

12.Pacientas pasirašytinai supažindinamas, kad ligoninėje yra vykdomas vaizdo stebėjimas įėjimas į ligoninės teritoriją pro apsaugos postą ir priverstinai gydomų pacientų pasivaikščiojimo kiemeliai, sveikatingumo centro koridoriai, pacientų laukiamieji, fizinio aktyvumo kabinete, ryšių su visuomene palaikymo kabinete, sveikos gyvensenos ugdymo kabinete, užimtumo bei socialinės reabilitacijos centro ir profesinės reabilitacijos tarnybos patalpose: koridoriuose, sporto salėje priedas Nr. 4

13. Pacientams leidžiama turėti individualias higienos priemones, savo poreikiams tenkinti gali turėti būtinus asmeninius daiktus.

14. Jei pacientas savo asmeninius daiktus laiko pas save, personalas už juos neatsako.

15. Atvykus į skyrių pacientą priima slaugytoja, kuri:

15.1 supažindina su vidaus tvarkos taisyklėmis;

15.2 supažindina su skyriaus patalpomis (kabinetais, palatomis, valgykla, vonia, tualetu);

15.3 palydi į palatą, pristato palatos kaimynams;

 16. Pacientas skyriuje turi savo gydytoją, palatos slaugytoją. Skyriuje dirba socialiniai darbuotojai į kuriuos galima kreiptis visais jam rūpimais socialiniais klausimais.

# III. IŠ PSDF BIUDŽETO LĖŠŲ APMOKAMŲ IR NEAPMOKAMŲ PASLAUGŲ TEIKIMO TVARKA

 17. Iš PSDF biudžeto lėšų apmokamų asmens sveikatos paslaugų teikimą bei išlaidų kompensavimą už suteiktas paslaugas reglamentuoja LR sveikatos draudimo, Sveikatos priežiūros įstaigų įstatymas, LR Vyriausybės nutarimai, sveikatos apsaugos ministro įsakymai. Iš PSDF biudžeto lėšų neapmokamų paslaugų nomenklatūrą ir asortimentą bei jų teikimo tvarką nustato galiojantys teisės aktai.

 18. RPL teikiamų paslaugų sąrašas nurodytas priede Nr.1.

# IV. PACIENTŲ TEISĖS IR PAREIGOS

19. Pacientų teisės negali būti varžomos dėl lyties, amžiaus, rasės, tautybės, kalbos, kilmės, socialinės padėties, tikėjimo, įsitikinimų bei pažiūrų.

**20. Hospitalizuoti pacientai turi teisę :**

 20.1. bendrauti su kitais asmenimis, naudotis telefonu, paštu ir kitomis ryšio priemonėmis, kurių nedraudžia skyriaus vidaus tvarkos taisyklės;

20.2.susitikti su lankytojais, atstovu be pašalinių asmenų;

20.3.siųsti bei gauti privačius bei viešus pareiškimus, laiškus, kurie neturi būti ligoninės personalo skaitomi ar cenzūruojami;

20.4.pirkti ir gauti nedraudžiamus naudoti daiktus, dėvėti nuosavus rūbus, turėti higieninių priemonių;

20.5. turėti galimybę pabūti vienam, pasivaikščioti ligoninės teritorijoje;

20.6. atlikti religines apeigas;

20.7. skaityti, sportuoti ir kitaip praleisti laisvalaikį;

20.8. gauti audiovizualinę informaciją;

20.9. mokytis ir plėsti savo žinias, naudotis bibliotekos paslaugomis;

 20.10. užsiimti veikla, kuri atitiktų jų socialinę padėtį ir kultūros lygį, padėtų reabilitacijai ir jų grįžimui į visuomenę;

 20.11.pasirinkti gydytoją ar kitą specialistą;

20.12.teisę į informaciją, privataus gyvenimo neliečiamumą ir konfidencialumą.

21. Paciento teisės psichiatro sprendimu gali būti apribotos, jei kyla reali grėsmė pacientui ar aplinkiniams. Apribojimai turi būti įrašomi į ligos istoriją. Pacientų teisės gali būti ribojamos įstatymų nustatyta tvarka.

22. Nepatenkintas sveikatos priežiūra pacientas turi teisę kreiptis į skyriaus vedėją.

**23. Pacientų pareigos:**

23.1. atvykęs į skyrių pateikti asmens tapatybę patvirtinantį dokumentą, jei pacientas neveiksnus(teismo sprendimą dėl veiksnumo apribojimo),neįgaliojo pažymėjimą

23.2. pasirašytinai susipažinti su jam pateiktomis skyriaus vidaus tvarkos taisyklėmis, kitais sveikatos priežiūros įstaigos nustatytais dokumentais ir vykdyti juose nurodytas pareigas;

23.3. rūpintis savo sveikata, sąžiningai naudotis savo teisėmis, jomis nepiktnaudžiauti, bendradarbiauti su sveikatos priežiūros įstaigos specialistais ir darbuotojais.;

23.4.pacientas turi suteikti sveikatos priežiūros specialistams informacijos apie savo sveikatą, persirgtas ligas, atliktas operacijas, vartotus ir vartojamus vaistus, alergines reakcijas, genetinį paveldimumą, darbingumo lygį, socialinę situaciją ir kitus pacientui žinomus duomenis, reikalingus tinkamai suteikti sveikatos priežiūros paslaugas;

23.5.pacientas privalo pagarbiai ir deramai elgtis su visais sveikatos priežiūros įstaigos darbuotojais ir kitais pacientais;

23.6. rūpestingai elgtis su ligoninės įrengimais, inventoriumi;

23.7. laikytis gydytojo paskirtos dienotvarkės;

23.8. laikytis asmens higienos reikalavimų;

23.9. reguliariai vartoti paskirtus medikamentus, vykdyti personalo nurodymus;

**24. Pacientui draudžiama:**

24.1. vartoti alkoholį, narkotikus, gydytojo nepaskirtus vaistus, o įtarus jų panaudojimą, patikrą organizuoja budintis arba gydantis gydytojas.

24.2. laikyti skyriuose aštrius metalinius, stiklinius ar kitus dūžtančius daiktus;

24.3 be leidimo naudotis elektriniais prietaisais;

24.4. triukšmauti poilsio metu.

25. Pacientui netinkamai elgiantis, med. personalas turi teisę koreguoti jo elgesį. Fizinio suvaržymo priemonės gali būti taikomos gydančio ar budinčio gydytojo paskyrimu, esant realiam pavojui paciento ar aplinkinių sveikatai, gyvybei.

Ligoninės teritorijoje yra vykdomas vaizdo stebėjimas

# V. PACIENTŲ LANKYMO, IŠRAŠYMO AR PERKĖLIMO TVARKA

 26. Išrašymą ar perkėlimą į kitą įstaigą, skyrių, sprendžia skyriaus vedėjas, gydantis gydytojas, (poilsio ir švenčių dienomis – budintis gydytojas) atsižvelgdamas į paciento sveikatos būklę.

 27 Pacientas išrašomas:

 27.1 pats atsisako gydymo, nėra priverstinai gydomas, o jo psichikos būklė tokia, kad nekelia grėsmės paciento ir aplinkinių sveikatai bei gyvybei;

 27.2 pagerėja jo sveikatos būklė ir toliau gydymas gali būti tęsiamas ambulatoriškai;

 28. Pacientus lankyti leidžiama kiekvieną dieną nuo 9 iki 19 val.

# VI. GINČŲ IR KONFLIKTŲ SPRENDIMO TVARKA

29. Ginčus ir konfliktus skyriuje tarp paciento ir ligoninės personalo sprendžia skyriaus vedėjas.

30. Nepatenkintas sveikatos priežiūra pacientas turi teisę kreiptis į ligoninės administracijos darbuotoją, atsakingą už sveikatos priežiūrą ligoninėje. Pacientas skunde privalo pateikti asmens tapatybę patvirtinantį dokumentą. Kai toks skundas siunčiamas paštu ar per pasiuntinį, prie jo turi būti notaro ar pacientui atstovaujančio advokato patvirtinta pareiškėjo asmens tapatybę patvirtinančio dokumento kopija. Administracijos darbuotojas per 20 darbo dienų privalo atsakyti į paciento kreipimąsi.

31. Pacientas ar jo atstovas turi teisę apskųsti skyriaus veiklą kitoms kontroliuojančioms institucijoms, teismui.

# VII. INFORMACIJOS PACIENTUI (JO ATSTOVUI) TEIKIMO TVARKA

 32. Telefonu informacija apie pacientą neteikiama.

 33. Informacija apie paciento sveikatos būklę yra konfidenciali ir gali būti teikiama tik gavus raštišką paciento (jo atstovo) sutikimą. Be paciento (jo atstovo) sutikimo informacija teikiama institucijoms, kurioms tokią teisę suteikia Lietuvos Respublikos įstatymai.

 34. Informaciją pacientui ir jo atstovams apie paciento sveikatos būklę, teikia jį gydantis gydytojas arba skyriaus vedėjas vadovaudamasis SAM įsakymu „dėl informacijos apie pacientą valstybės institucijoms ir kitoms įstaigoms teikimo tvarkos aprašo patvirtinimo ir asmenų sveikatos paslapties kriterijų nustatymo “ su vėlesniais jo pakeitimais. Asmeniniais klausimais pacientas gali kreiptis į skyriaus vedėją, gydantį gydytoją, socialinį darbuotoją darbo valandomis, kurie apie tai pažymi paciento medicininiuose dokumentuose, socialinis darbuotojas -socialinėje istorijoje.

. 35. Informacija pacientui apie jo ligos diagnozę, medicininių tyrimų duomenis, gydymo metodus ir gydymo prognozę gali būti neteikiama tik tais atvejais, jeigu ji pakenktų paciento psichikos sveikatai arba gyvybei.

VIII. LIGOS ISTORIJŲ BEI KITŲ DOKUMENTŲ NUORAŠŲ DARYMO TVARKA

 36. Pacientui (jo atstovui) pageidaujant, dokumentai reikalingi pacientams, išduodami suderinus su skyriaus vedėju, įstatymų nustatyta tvarka.

 37 .Medicininių ir kitų dokumentų kopijos išduodamos vadovaujantis Ligos istorijos bei kitų dokumentų nuorašų darymo tvarka, patvirtinta 2009 05 04 direktoriaus įsakymu Nr. 20, bei VšĮ Rokiškio psichiatrijos ligoninėje rašytinės informacijos teikimo paslaugų aprašu, patvirtintu 2011 09 26 direktoriaus įsakymu Nr.65 su vėlesniais jo pakeitimais.

 IX. PRIĖMIMO IR BENDROSIOS PSICHIATRIJOS SKYRIAUS DARBO LAIKAS

 38. Skyriaus darbuotojams, dirbantiems ne pamaininį darbą, yra nustatoma 5 dienų darbo savaitė su 2 poilsio dienomis (šeštadienis, sekmadienis).

 39. Skyriaus vedėjas, vyresnioji slaugos administratorė dirba nuo 8.00 iki 15.54 val. Pietų pertrauka nuo 12.00 iki 12.30 val.

 40.Sanitarai, slaugytojos dirba pamainomis pagal sudarytą vyresniosios slaugos administratorės ir skyriaus vedėjo patvirtintą grafiką. Darbuotojams, kuriems pietų pertrauka nėra nurodyta grafike, galimybė pailsėti ir pavalgyti suteikiama darbo metu, darbo vietoje. Pietų pertraukos įskaitomos į darbo laiką.

 41. Valytojos dirba 8.00 iki 16.30. Pietų pertraukos nurodytos grafike.

**X. PACIENTŲ TURIMŲ VERTYBIŲ IR DOKUMENTŲ SAUGOJIMO TVARKA**

 42. Hospitalizacijos metu, paciento turimų pinigų sumą, dokumentus, vertybes priėmimo slaugytoja užregistruoja „Pacientų pinigų, dokumentų ir vertybių lape“.(Priėmimo ir bendrosios psichiatrijos vidaus tvarkos taisyklių 2 priedas).Drabužius ir kitus paciento turimus daiktus priėmimo slaugytoja užregistruoja „Paciento drabužių ir kitų daiktų lape“ (Priėmimo ir bendrosios psichiatrijos skyriaus vidaus tvarkos taisyklių 3 priedas).

43. Hospitalizuojant pacientą į skyrių, jo pinigus, banko korteles, ir kitus dokumentus iki 16 val. iš priėmimo skyriaus paima skyriaus socialiniai darbuotojai. Vertybes (dirbinius iš brangių metalų, brangius protezus) – skyriaus vyresnioji slaugos administratorė. Drabužius priėmimo skyriaus slaugytoja pristato į rūbų sandėlį ir užregistruoja knygoje.

44. Paciento hospitalizuoto darbo dienomis po 16 val., išeiginėmis ar švenčių dienomis, pinigus ir dokumentus - skyriaus socialinis darbuotojas , vertybes - vyresnioji slaugos administratorė paima pirmąją darbo dieną.

45. Paciento pinigai registruojami Paciento pinigų registracijos lape(Socialinės reabilitacijos skyriaus vidaus tvarkos taisyklių priedas Nr. 2)

46. Paciento dokumentų priėmimas ir išdavimas fiksuojamas „Pacientų dokumentų priėmimo ir perdavimo registracijos žurnale(Socialinės reabilitacijos vidaus tvarkos taisyklių priedas Nr.4): Trumpalaikis dokumentų išdavimas kitiems įstaigos specialistams fiksuojamas žurnale „Trumpalaikis dokumentų išdavimo – priėmimo žurnalas“(Socialinės reabilitacijos skyriaus vidaus tvarkos taisyklių priedas Nr. 5) BPS užvesti Pacientų pinigų, dokumentų ir vertybių lapai saugomi socialinių darbuotojų, pacientams išvykus iš ligoninės, įsegami į paciento ligos istoriją.

 47. Paciento, gydomo intensyvaus stebėjimo palatoje, pinigai yra tik saugomi, kiti veiksmai su pinigais nėra atliekami.

48. Socialinis darbuotojas su gydančiu gydytoju aptaręs paciento psichinę būklę atlieka sekančius veiksmus:

48.1 pacientą, kuris ligoninėje neturi asmens tapatybę patvirtinančio dokumento, yra pripažintas neveiksniu(globėjas – institucija), ar dėl kitų priežasčių negali vykti į banką, palydi įsigyti maisto prekių ar higienos priemonių;

48.2 neveiksnaus paciento (kai globėjas- fizinis asmuo) pinigus tik saugo, kol atvyksta paciento globėjas, arba išduoda, išvykstant į socialinę globos įstaigą, pacientą lydinčiam asmeniui;

48.3 pacientui siuntinyje ar laiške atsiustus pinigus, paima socialinis darbuotojas ir užregistruoja „Pacientų pinigų registracijos lape“;.

48.4. socialinis darbuotojas priimdamas, išduodamas paciento pinigus daro įrašus ir pasirašo Pacientų pinigų registracijos lape. Pasirašo ir pacientas;

48.5. pacientui mirus, paciento pinigai (esantys ligoninėje)atiduodami paciento artimajam ar atstovui, kurie savo tapatybę patvirtina asmens dokumentu su nuotrauka. Paciento pinigų registracijos lape daromas įrašas. Įrašoma pinigus paėmusio asmens vardas, pavardė, pateikto dokumento numeris, pinigus paėmęs asmuo pasirašo. Tais atvejais , kai nėra kam perimti pinigų, socialinis darbuotojas mirusiojo pinigus su palydimuoju raštu pristato mokesčių inspekcijai.

49. Hospitalizacijos metu paciento dokumentai, vertybės kitiems fiziniams ar juridiniams asmenims gali būti išduodami tik esant paciento raštiškam sutikimui įstatymų numatyta tvarka. Išduodant dokumentus , vertybes – pacientas pasirašo dokumentų registracijos ir vertybių lape.

50. Jei drabužiai utėlėti ar su blusomis, priėmimo skyriaus slaugytojos perduoda juos dezinfekcijai į dezinfekcinę kamerą, po to – į skyrių.

51. Už pinigus, dokumentus, vertybes, drabužius , neperduotus priėmimo skyriaus slaugytojai ir neįtrauktus į „Paciento pinigų, dokumentų ir vertybių lapą“ ir „Pacientų drabužių ir kitų daiktų lapą“, skyriaus darbuotojai neatsako.

## XII. BAIGIAMOSIOS NUOSTATOS

52. Taisyklės skelbiamos viešai ligoninės skyriuje, pacientams, personalui bei lankytojams prieinamoje vietoje.

53. Pacientų teisių pažeidimas ir žalos sveikatai atlyginimas sprendžiamas įstatymų nustatyta tvarka.

54. Skyriaus vidaus tvarkos taisykles parengia skyriaus vedėjas, tvirtina ligoninės direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sk. vedėjas P. Aukštuolis

 VšĮ Rokiškio psichiatrijos ligoninės

 Vidaus tvarkos taisyklių

 1 priedas

**TEIKIAMOS PASLAUGOS**

 Rokiškio psichiatrijos ligoninė teikia antrinio lygio specializuotą stacionarinę pagalbą Lietuvos Respublikos gyventojams, sergantiems psichikos ligomis. Taip pat teismo nutartimi hospitalizuojami pacientai, įvykdę visuomenei pavojingas veikas.

 Teikiamos šios paslaugos:

1.Ligoninėje gydomi psichikos sutrikimai suaugusiems ir vaikams (organiniai ir simptominiai psichikos sutrikimai; psichikos ir elgesio sutrikimai, vartojant psichoaktyviąsias medžiagas, jų sukeltas psichozes, abstinencijos būsenos šizofrenija, šizofreniniai ir kliedesiniai sutrikimai, nuotaikos (afektiniai) sutrikimai, neuroziniai, stresiniai ir somotoforminiai sutrikimai, valgymo sutrikimai, suaugusio asmenybės ir elgesio sutrikimai, protinis atsilikimas).

1. Gydytojo paskyrimu atliekama:

2.1. Visų reikalingų specialistų konsultacijos.

2.2. Laboratoriniai tyrimai.

2.3. Diagnostiniai tyrimai.

2.4. Gydomosios ir reabilitacinės priemonės.

2.5. Psichoterapeuto konsultacijos.

2.6. Psichologinis pacientų ištyrimas ir esant reikalui psichologo konsultacija.

3. Psichosocialinė reabilitacija: vertinimo, konsultavimo, mokymo, pagalbos ir bendrosios sveikatos paslaugos (socialinis darbas ir užimtumo terapija)..

4. Psichikos sveikatos slauga

Teikiamos šios mokamos paslaugos:

1. VŠĮ Rokiškio psichiatrijos ligoninės pacientų trumpalaikės išvykos už ligoninės teritorijos ribų paslauga.

 2. Rašytinės informacijos teikimo paslauga

3. Medicininės apžiūros neblaivumui (girtumui) ir apsvaigimui nuo psichiką veikiančių medžiagų nustatyti paslauga.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vš Į RPL priėmimo ir bendrosios psichiatrijos skyriaus

 vidaus tvarkos taisyklių

 3 priedas

**PACIENTO DRABUŽIŲ IR KITŲ DAIKTŲ LAPAS**

Paciento vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hospitalizacijos data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skyrius\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stacionare gydymosi ligos istorijos numeris\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Drabužiai ir kiti daiktai:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Budintis gydytojas\_\_\_\_\_\_\_\_\_\_\_\_\_\_\_\_\_\_\_ Pacientas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, spaudas) (parašas, vardas, pavardė)

Priėmimo ir bendrosios psichiatrijos skyriaus Pacientą lydintis asmuo\_\_\_\_\_\_\_\_\_\_\_\_\_\_\_\_\_

Slaugytoja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas, spaudas) ( parašas, vardas, pavardė)

Vš Į RPL priėmimo ir bendrosios psichiatrijos skyriaus

vidaus tvarkos taisyklių

 2 priedas

**PACIENTO PINIGŲ, DOKUMENTŲ IR VERTYBIŲ LAPAS**

Paciento vardas, pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hospitalizavimo data\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skyrius\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stacionare gydymosi ligos istorijos numeris\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I. Pinigai:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (suma žodžiu)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

II. Dokumentai:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Socialinis darbuotojas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, spaudas)

III. Vertybės:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Skyriaus vyresnioji slaugos administratorė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, spaudas)

Budintis gydytojas\_\_\_\_\_\_\_\_\_\_\_\_\_\_\_\_\_\_\_\_\_ Pacientas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( parašas, spaudas) (parašas, vardas, pavardė)

Priėmimo ir bendrosios psichiatrijos Pacientą lydintis asmuo\_\_\_\_\_\_\_\_\_\_\_\_\_\_\_\_

skyriaus slaugytoja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( parašas, spaudas) (parašas,vardas, pavardė)

 VšĮ RPL Priėmimo ir bendrosios psichiatrijos skyriaus

 vidaus tvarkos taisyklių

 4 priedas

**VŠI ROKIŠKIO PSICHIATRIJOS LIGONINĖ**

**PACIENTO SUPAŽINDINIMAS SU VAIZDO STEBĖJIMU IR ĮRAŠYMU LIGONINĖS PATALPOSE**

20\_\_\_\_m. \_\_\_\_\_\_\_\_\_\_\_\_mėn. \_\_\_d. Nr. \_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_

( skyrius)

Ligoninėje yra vykdomas vaizdo stebėjimas ir įrašymas. Vaizdo įrašai saugomi 7 kalendorines dienas. Vaizdas stebimas ligoninės teritorijoje: (įėjimas į ligoninės teritoriją pro apsaugos postą ir priverstinai gydomų pacientų pasivaikščiojimo kiemeliai ), sveikatingumo centro koridoriuose, pacientų laukiamajame, fizinio aktyvumo kabinete, ryšių su visuomene palaikymo kabinete, sveikos gyvensenos ugdymo kabinete; užimtumo bei socialinės reabilitacijos centro ir profesinės reabilitacijos tarnybos patalpose: koridoriuose, užimtumo kabinetuose, relaksacijos (šviesos terapija, garso terapija ir t.t.) kabinetuose, kur lankosi priverstinai gydomi pacientai, sporto salėje; ligoninės skyrių, kur priverstinai gydomi pacientai, koridoriuose.

Susipažinau:

Pacientas (arba jo atstovas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas ir pavardė)

Pacientas buvo supažindintas:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( pareigos) ( parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( pareigos) ( parašas) (vardas ir pavardė)